פיטר מדסן

פיטר לאנגהר מדסן המוכר גם בשם ראקט מדסן (בדנית: Peter Langkjær Madsen או Raket Madsen; (נולד ב-12 בינואר 1971"Peter Madsen", European Confederation Of Young Entrepreneurs; Archived From The Original On January 10, 2022.) הוא רוצח דני שבעברו היה יזם, מהנדס, וממציא אשר הורשע ברצח העיתונאית קים ואל ב-2017 על גבי הצוללת הפרטית שלו ונידון למאסר עולם"Kim Wall murder: Danish inventor Peter Madsen given life sentence", BBC News, April 25, 2018; Archived From The Original On June 22, 2018..

 ביוגרפיה 
מדסן נולד ב-12 בינואר 1971 לקארל ואנני מדסן ובילה את שנותיו המוקדמות בקלונדבורג שבמחוז זילנד"Raket-Madsen from Høng is a hot story in France", Sn Dk, Bjarne Robdrup, February 7, 2018; Archived From The Original On April 28, 2018.. אמו הייתה צעירה מאביו בשלושים שנה, והיו לה שלושה ילדים מקשרים קודמים. מספר דיווחים טענו כי קארל היה נוהג להתעלל באחיו החורגים של מדסן. כאשר הגיע לגיל שש, לקחה אותו אמו יחד עם שאר ילדיה ועזבה"Who is Peter Madsen, the Danish inventor charged with murdering Kim Wall?", Fox News, April 25, 2018; Archived From The Original On April 25, 2018.. כעבור מספר שנים חזר לגור עם אביו, ונודע כי השניים חלקו עניין משותף בטילים.

בהיותו תלמיד תיכון בהונג החל להפגין התעניינות בדלק טילים בעידודו של המורה לפיזיקה שלו, יוהאנס פישר. מיד לאחר מכן בנה את הטיל הגדול הראשון שלו בבית המלאכה של אביו, אותו שיגר לאוויר ב-3 במרץ 1986"School teacher about Peter Madsen: This is how I remember him", Bt Dk, October 16, 2017; Archived From The Original On April 26, 2018.. אורכו היה כמטר ומבנהו תוכנן לחקות את הטיל האמריקאי LGM-118 Peacekeeper. הטיל המריא לגובה של מאה מטרים לפני שהתרסק על האדמה מבלי לפגוע באיש"A Portrait Of Peter Madsen", Nyheder Tv2 Dk, August 26, 2017; Archived From The Original On May 12, 2018.. ב-1987 התקבל מדסן לגימנסיה בקלונדבורג ועבר להתגורר בדירה קרובה. אביו נפטר ב-1990"Portrait: The submarine owner and rocket builder murderer is from Hong", Sn Dk, Bjarne Robdrup, August 18, 2017; Archived From The Original On April 27, 2018."Author: Peter Madsen found his father dead and turned his back on him", Avisen, Peter Bergman, October 23, 2017; Archived From The Original On April 28, 2018..

בהצלחת השיגורים הראשונים המשיך בניסוייו בעזרתם של מהנדסים שונים, ואף התיידד עם משפחה האחראית על מופעי הזיקוקים הנערכים בגני טיבולי. כמו כן הצטרף למועדון חובבי הרקטות הדני בקופנהגן, אולם עזב מאוחר יותר בשל מחלוקות שהתעוררו בינו לבין שאר החברים"About", Dark; Archived From The Original On April 30, 2018."Peter Madsen: The man without a stop button", Berlingske, Lars Henrik Aagaard, August 22, 2017; Archived From The Original On April 29, 2018..

מדסן לא רכש חינוך רשמי מעולם, אולם לקח מספר קורסים ברתכות ובהנדסה לצורך השגת הידע הנחוץ לבניית צוללות"Danish inventor Peter Madsen sentenced to life in prison for murder of Swedish journalist Kim Wall", Abc News, April 25, 2018; Archived From The Original On April 26, 2018."Peter Madsen sentenced to life for murdering journalist Kim Wall", Richard Orange, April 25, 2018; Archived From The Original On. הוא נודע בהתלהבות הרבה שנהג להפגין כלפי תחומי העניין שמשכו אותו, אשר לעיתים קרובות הובילה אותו לתוצאות מרחיקות לכת, אך גם לקונפליקטים עם עמיתיו. את אורח חייו היקר הצליח לממן בזכות קבלת תמיכה כלכלית מידי משקיעים וארגונים אשר ראו בו פוטנציאל.

אשתו הראשונה של מדסן עבדה בתעשיית הקולנוע הדני, והשניים הכירו כשעזרה לו בעבודותיו מעת לעת בבית המלאכה שלו ברפסהיילואן, קופנהגן. בפברואר 2018 פורסם כי עזבה אותו, שבעה חודשים לאחר התקרית עם קים ואל; מאוחר יותר אמר מדסן כי במהלך זוגיותם ניהל מערכת יחסים פתוחה, ולפי מספר דיווחים ממגזין Wired, נהג להשתתף במסיבות פטיש"Raket-Madsen has been abandoned by his wife", B.T., Peter Astrup, February 11, 2018; Archived From The Original On November 9, 2020.. אשתו בחרה לשמור על אנונימיות וזהותה מעולם לא נחשפה לתקשורת.

מדסן נישא בשנית מתוך כותלי בית הסוהר לג'ני קורפן, אקטיביסטית ומתנגדת-שלטון ממוצא מאוריטני-רוסי אשר שהתה בפינלנד לאחר שקיבלה מקלט מדיני בשל רדיפתה בידי המשטר הרוסי. בעת נישואיהם הייתה קורפן בת 39. בפוסט שפרסמה בחשבון הפייסבוק שלה כתבה כי קיבלה איומי רצח רבים לאחר שהתפרסמו נישואיה עם מדסן"Peter Madsen has married a Russian woman named Jenny, 39", Aftonbladet, Joachim Kerpner, January 12, 2020; Archived From The Original On November 9, 2020."Submarine-Madsen has married", Nyheter, Maria Hushovd Folgero, January 13, 2020; Archived From The Original On October 22, 2020."Peter Madsen: Russian artist marries Danish submarine killer", BBC News, January 14, 2020; Archived From The Original On 16 January, 2020..
ממוזער|400x400 פיקסלים|הנאוטילוס UC3 במהלך הפלגה ניסיונית לאחר התקנת מערכות שיוט והיגוי חדשות, עם פיטר מדסן בראשה.

 פרויקטים 
 צוללות 
כחלק מעבודתו בנה מדסן שלוש צוללות שונות; פרייה UC1, קראקה UC2 ונאוטילוס UC3. הנאוטילוס היא צוללת ננס (כלומר משקלה קטן מ-150 טון) אשר נבנתה במסגרת פרטית בעלות של כ-200 אלף דולר. בנייתה נמשכה שלוש שנים וב-3 במאי 2008 יצאה להפלגתה הראשונה"UC3 Nautilus Homepage", Uc3nautilus; Archived From The Original On March 5, 2010.. על צוללת זו מצאה קים ואל את מותה כאשר ביקשה לראיין את מדסן.

 המשגר התת-מסלולי בקופנהגן 
המשגר התת-מסלולי בקופנהגן נוסד ב-1 במאי 2008 על ידי פיטר מדסן והאדריכל כריסטיאן פון בנגסטון כמתקן לשיגור טילים וקפסולות-חלל. מדסן היה אחראי על בניית מערכת השיגור וכן מספר מנועי האצה לטילים, אולם עזב את הפרויקט ביוני 2014"Goodbye Peter, hello to a new CS", Ing, Mads Wilson, June 10, 2014; Archived From The Original On September 13, 2018."Copenhagen Suborbital – Mission Statement", Copenhagen Suborbitals; Archived From The Original On September 1, 2011..

 מעבדת החלל על שם ראקט מדסן 
מעבדת החלל ראקט מדסן הוקמה ב-16 ביולי 2014 על ידי מדסן עצמו במטרה לפתח ולבנות חללית מאוישת. החל מ-2016 החלה המעבדה לעבוד על פיתוח לוויין זעיר באמצעות כספי השקעות שגייסה"Raket-Madsens Rumlaboratorium", Ingenioren, Peter Madsen; Archived From The Original On August 14, 2017..

 פרסים והוקרה 
מדסן קיבל יחד עם כריסטיאן פון בנגסטון את פרס היינריך ב-23 בספטמבר 2010. כעבור שנה הועמד פרויקט "מעבדות החלל" שלו לקבלת פרס הטכנולוגיה העולמי של 2011, וב-2012 זכה בפרס חזון השנה של העיתון הפוליטי iByen. ב-2013 קיבלו הוא ובנגסטון את פרס ברייטלינג וכעבור שנה את פרס אלהמר, שניהם עבור עבודתם במסגרת פרויקט החלל"Raket-Madsen", Book, Thomas Djursing, November 24, 2014, .
ממוזער|מדסן בכנס מהנדסים ב-2010.

 הרצח של קים ואל 

מדסן נעצר ב-11 באוגוסט 2017 לאחר שהתקבלו מספר דיווחים במשטרת קופנהגן על היעלמותה של העיתונאית קים ואל, אשר נראתה לאחרונה על גבי הצוללת הפרטית שלו, הנאוטילוס UC3, שטבעה בים"Murder charge in a submarine case", Mynewsdesk, August 11, 2017; Archived From The Original On August 11, 2017."Remains Found In Copenhagen Confirmed To Be Missing Journalist Kim Wall", Buzzfeed News, Alicia Melville Smith, Claudia Koerner, August 11, 2017; Archived From The Original On August 12, 2017.. למחרת האריך בית המשפט את מעצרו ב-24 ימים באשמת הריגה ברשלנות"Inventor is remanded in custody for 24 days for negligent manslaughter", Politiken, August 12, 2017; Archived From The Original On August 12, 2017.. תחילה טען מדסן להגנתו כי נפרד מואל לאחר שירדה מהצוללת שלו ברפסהיילואן בלילה שקדם לטביעתה"Kim Wall: Danish submarine was 'deliberately sunk'", BBC News, August 13, 2017; Archived From The Original On 24 August, 2017., אולם מאוחר יותר שינה את גרסתו וטען כי השליך את גופתה לים לאחר שנהרגה כתוצאה מתאונה בה נפגעה בראשה"Peter Madsen: Kim Wall died in an accident on the submarine", Tv2, Astrid Sondberg, Jane Brunn Elkjaer, August 21, 2017; Archived From The Original On August 21, 2017.. המשטרה הדנית סתרה את טענותיו של מדסן בנוגע לטביעת הצוללת בשל כשל טכני, ומסרה כי הוטבעה בכוונת תחילה.

גופה אנושית חסרת ראש וגפיים נשטפה לחופי האי אמאגר ב-21 באוגוסט וכעבור מספר ימים זוהתה באמצעות בדיקות DNA כגופתה של קים ואל"Kim Wall Is Confirmed Dead as Danish Inventor Is Investigated", The New York Times, Martin Selsoe Sorensen, August 23, 2017; Archived From The Original On August 24, 2017.. החוקר המשטרתי ג'נס מולר מסר כי הגופה נדקרה פעמים רבות במטרה לאפשר פליטת גזים אשר היו עלולים לגרום לה לצוף לאחר שהושלכה לים, בנוסף לכך שהודקה אליה בחוזקה חתיכת מתכת כבדה במטרה לוודא את הישארותה במצולות"Homicide boss: Kim Wall's body was to remain on the seabed", Dr, Kasper Duncan Gram, Nicolas S. Nielsen, August 23, 2017; Archived From The Original On August 24, 2017.. ב-25 באוגוסט הואשם מדסן בסעיף נוסף של פגיעה בכבוד המת"Peter Madsen denies guilt in indecent treatment of corpses", Berlingske, Anne Gottschalck, August 25, 2017; Archived From The Original On August 25, 2017..

במהלך שימוע שנערך ב-5 בספטמבר הצהיר מדסן כי ואל נהרגה לאחר שאיבד את אחיזתו בפתח הצוללת בזמן שניסתה לצאת, אשר פגע בראשה וריסק את גולגולתה"The court refuses to close doors in submarine case: Now we get Peter Madsen's explanation", Berlingske, September 5, 2017; Archived From The Original On September 5, 2017.. ב-7 באוקטובר מצאו צוללני הצי המלכותי הדני את ראשה, ידיה ורגליה של ואל, בזמן שסייעו למשטרה בחיפושיה, יחד עם סכין ופריטי לבוש אחדים אשר זוהו כשייכים לואל, בתוך מספר שקיות מלאות חתיכות מתכת כבדות על קרקעית הים"Danish divers find missing body parts of Swedish journalist", Reuters, Teis Jensen, October 7, 2017; Archived From The Original On October 8, 2017..

הנתיחה שלאחר המוות של הגוף שנסחף לחוף הים העריכה כי דקירות סכין באזור איבר המין וכלוב הצלעות נעשו מעט לפני או מעט אחרי מותה של ואל. התביעה מסרה כי במחשבו של מדסן נמצאו סרטוני סנאף בהם נראו רציחתן של מספר נשים, וכי מספר עדים ראו את מדסן צופה בסרטונים שונים בהם נראו עריפות ראשים או חניקה תוך כדי קיום יחסי מין"Kim Wall death: Danish inventor Madsen admits dismembering journalist", BBC News, October 30, 2017; Archived From The Original On October 30, 2017.. ב-30 באוקטובר שינה מדסן את גרסתו שוב והודה כי ביתר את גופתה של ואל מאחר שלא הצליח להעביר אותה בשלמותה מבעד לפתח הצוללת"Kim Wall: Danish submarine inventor admits dismembering Swedish journalist's body", Independent, Benjamin Kentish, October 30, 2017; Archived From The Original On November 14, 2017..

מספר דיווחים מסרו כי מדסן שינה את גרסתו פעם נוספת, וטען שואל מתה כתוצאה מהרעלת פחמן חד-חמצני אשר נפלט בעקבות התחממות הצוללת. עורכי דינו הכחישו בתגובה את השמועות ומסרו כי מדסן אינו יודע כיצד מתה ואל. מאוחר יותר אישרה המשטרה שהנאשם לא מסר הצהרה ברורה בנוגע לנסיבות מותה של ואל, אולם הסביר ששהתה בתוך הצוללת בזמן שחרורם של גזי פליטה רעילים"The police clarify the announcement about Peter Madsen after criticism", Nyheder Tv2, Astrid Sondberg, Julie Bjorn Teglgard, November 1, 2017; Archived From The Original On November 1, 2017..

האישומים הסופיים הוגשו על ידי התביעה בינואר 2018, וכללו סעיפי רצח, פגיעה בכבוד המת, ותקיפה מינית. מדסן הואשם בכך שקשר, הכה, חתך ודקר את ואל בטרם רצח אותה על ידי שיסוע גרונה או על ידי חניקתה"Peter Madsen formally charged with murder of Kim Wall on submarine", The Guardian, Jon Henley, Jannuary 16, 2018; Archived From The Original On June 15, 2019."Danish Inventor Abused Kim Wall Before Killing Her, Indictment Says", The New York Times, Martin Selsoe Sorensen, January 23, 2018; Archived From The Original On October 7, 2019."Judgment in submarine case", Domstol, Denemark's Courts, April 25, 2018; Archived From The Original On April 26, 2018.. משפטו החל ב-8 במרץ אותה שנה"Kim Wall: Submariner Peter Madsen says toxic fumes killed journalist", BBC News, March 8, 2018; Archived From The Original On March 8, 2018.. הוא טען לחפותו אך נמצא אשם בגין כל הסעיפים לעיל ונידון למאסר עולם"Peter Madsen sentenced to life for murdering journalist Kim Wall", The Guardian, Richard Orange, April 25, 2018; Archived From The Original On April 27, 2018."Danish inventor Peter Madsen jailed for life over submarine murder", The Local, April 25, 2018; Archived From The Original On April 28, 2018.. ההערכה הפסיכיאטרית שעבר איבחנה אותו כפסיכופת ונרקיסיסט אשר אינו מסוגל להרגיש אמפתיה, אך לא מצאה אותו כנתון תחת פסיכוזה או מחשבות שווא"Peter Madsen, Danish Inventor, Is Convicted of Killing Kim Wall", The New York Times, Christina Anderson, Martin Selsoe, April 25, 2018; Archived From The Original On April 25, 2018.. עם קבלת גזר הדין הגיש מדסן ערעור על עונשו אך לא על אשמתו"What's happening now in the submarine case: 9 questions for the professor", Dr, Sally Frydenlund Larsen, April 26, 2018; Archived From The Original On April 26, 2018."The Latest: Danish inventor to appeal murder sentence", Washington Post, Associated Press, April 25, 2019; Archived From The Original On April 25, 2018., אשר נדחה על ידי בית המשפט העליון של דנמרק ב-26 בספטמבר"Minute By Minute Judgment in the submarine case: Peter Madsen sentenced to life in the high court", Dr, Trine Maria Ilsoe, October 8, 2018; Archived From The Original On September 26, 2018..

 מאסר 
סוהרת בשנות הארבעים לחייה ואם לשני ילדים, עזבה את תפקידה בבית הסוהר וסטרה לאחר שנודע כי ניהלה מערכת יחסים רומנטית עם מדסן, אותה סירבה להפסיק"Female prison officer leaves the job: Too close to Peter Madsen", Ekstra Bladet, Linette K. Jespersen, August 20, 2018; Archived From The Original On January 11, 2022.. הפוליטיקאית טריין בראמסן הביעה את כעסה על התקרית ואמרה כי "זו בושה לזכרה של קים ואל ומשפחתה כי האדם שרצח אותה רשאי לבוא במגע עם נשים בצורה הזו""DF and S want to stop visits: Zero sex for Peter Madsen", B.T., Andreas Karkerm Jesper Vestergaard Larsen, October 13, 2018; Archived From The Original On January 11, 2022..

יומיים לפני יום השנה למותה של קים ואל, תקף אסיר בן 18 את מדסן, אשר אושפז למשך תקופה קצרה בבית החולים, ולאחר מכן הועבר מבית הסוהר סטורסטרום לבית הסוהר הרסטדווסטר, בו הותקף בשנית"Peter Madsen attacked in prison", Abc Nyheter, March 27, 2019; Archived From The Original On January 11, 2022..

מדסן הצליח לברוח מבית הסוהר ב-20 באוקטובר 2020, אולם נעצר כעבור מספר שעות באזורי מגורים בהדמרקן ומולנדלספרקן. המשטרה לא עצרה אותו באופן מיידי אלא הקיפה אותו לאחר שהבחינה כי החזיק בידו חפץ דמוי אקדח ועטה על עצמו חגורה אשר עלולה הייתה להכיל חומרי נפץ, אולם לבסוף זיהו החבלנים כי מדובר בחפצי דמה"Media: Peter Madsen has been arrested after escaping from prison", Berlingske, October 20, 2020; Archived From The Original On November 9, 2020.. ב-9 בפברואר 2021 גזר עליו בית המשפט בקופנהגן 21 חודשי מאסר נוספים בגין ניסיון הבריחה"Peter Madsen, Killer of Kim Wall, Is Sentenced for a Jailbreak", The New York Times, Isabella Kwai, February 9, 2021; Archived From The Original On January 11, 2022., אשר לא יצורפו לעונשו המקורי אלא ישמשו כחוות דעת על אופיו ועברו במקרה של בקשות עתידיות לשחרור מוקדם"Danish sub killer gets 19 months for brief prison escape", Washington Post, Associated Press, February 9, 2021; Archived From The Original On February 9, 2021..

 תרבות 
 סדרת הטלוויזיה הדוקומנטרית הדנית "לעומק" מתעדת את עבודתו המקצועית של מדסן על הפרויקטים בהם עסק, יחד עם המתנדבים השונים אשר סייעו לו - לפני, במהלך ולאחר הרצח של קים ואל. הסדרה הוקרנה לראשונה ב-24 בינואר 2020 בפסטיבל הסרטים סאנדנס ביוטה, ארצות הברית"Into the Deep", Sundance; Archived From The Original On January 26, 2020.. משך הסדרה הוא תשעים דקות והיא בוימה על ידי הבמאית האוסטרלית אמה סאליבן"Into the Deep world premieres at Sundance", Dfi, Danish Film Institute, December 5, 2019; Archived From The Original On January 13, 2020..
 סדרה הטלוויזיה הדנית "החקירה" היא עיבוד דרמטי למקרה הרצח של קים ואל, העוקב אחר החקירה הפלילית ועבודות השיטור שנעשו במטרה למצוא את גופתה ולהרשיע את מדסן. הסדרה בת ששת הפרקים שודרה לראשונה ב-28 בספטמבר 2020 ברשת הטלוויזיה הדנית TV2 ורשת הטלוויזיה השוודית SVT.
 סרט תיעודי "צוללת" יצרה במאית הקולנוע התיעודי הישראלית, דבורית שרגל. חקירת המקרה ומניעיו מנקודת מבט אישית שמתרחבת לאטה (2022-2021). הטריילר.

 ראו גם 
 רצח קים ואל

קישורים חיצוניים

 הערות שוליים 

קטגוריה:רוצחים
קטגוריה:מורשעים ברצח
קטגוריה:דנים
קטגוריה:אנשים עם הפרעת אישיות נרקיסיסטית
קטגוריה:אנשים עם הפרעת אישיות אנטיסוציאלית
קטגוריה:דנים שנולדו ב-1971